recursal/SuperWikiNEXT-32B huggingface dataset:
**Ջեյմի Մայքլ Ուեյլեթ** (անգլ.՝ Jamie Michael Waylett, հուլիսի 21, 1989(1989-07-21), Kilburn, Բրենտ, Մեծ Լոնդոն, Անգլիա, Միացյալ Թագավորություն), անգլիացի դերասան։ Առավել հայտնի է Հարրի Փոթերի մասին պատմող ֆիլմերում Վինսենթ Քրեբի դերով։

Կենսագրություն
--------------

Ջեյմի Մայքլ Ուեյլեթը ծնվել է 1989 թվականի հուլիսի 21-ին Քիլբերնում (Լոնդոն, Անգլիա, Մեծ Բրիտանիա)։

Կարիերա
-------

Ջեյմին կարիերան սկսել է 7 տարեկան հասակում 2002-2010 թվականներին։ Այդ ընթացքում նկարահանվել է Հարրի Փոթերի մասին ֆիլմերի 6 մասերում՝ մարմնավորելով Վինսենթ Քրեբի դերը։

Չի կարողացել մասնակցել «Հարրի Փոթերը և Մահվան պարգևները։ Մաս 1»-ի և «Հարրի Փոթերը և Մահվան պարգևները։ Մաս 2»-ի նկարահանումներին, քանի որ եղել է բանտում։ 2011 թվականի օգոստոսին նկարահանել են դերասանին Լոնդոնի փողոցներում հասարակական կարգի խախտողների շարքերում գտնվող տեսախցիկները։ Այն պահին, երբ Ուեյլեթը հայտնվել է կադրի մեջ, նրա ձեռքին եղել է կանեփի խառնուրդով շիշ։

Դերասանին ձերբակալելող ոստիկանները ցնցված են եղել կանեփի «պլանտացիաներով», որը տղան աճեցրել էր իր տանը՝ դրանից մարիխուանա պատրաստելու համար։

2012 թվականին օրենքը խախտելու համար դերասանը դատապարտվել է 2 տարվա ազատազրկման։ Այս պահին նա ազատության մեջ է։

Ֆիլմագրություն
--------------

| Տարի | Անվանում | Դեր |
| --- | --- | --- |
| 2001 | *Հարրի Փոթերը և Փիլիսոփայական քարը* | Վինսենթ Քրեբ |
| 2002 | *Հարրի Փոթերը և Գաղտնիքների սենյակը* |
| 2004 | *Հարրի Փոթերը և Ազկաբանի բանտարկյալը* |
| 2005 | *Հարրի Փոթերը և Կրակի գավաթը* |
| 2007 | *Հարրի Փոթերը և Փյունիկին միաբանությունը* |
| 2009 | *Հարրի Փոթերը և Խառնածին արքայազնը* |

Ծանոթագրություններ
------------------

1. 1 2  ČSFD (չեխերեն) — 2001.
2. ↑  Harry Potter actor jailed for two years for London riots disorder Daily Mirror, 20 March 2012
3. ↑  «BBC News – London riots: Harry Potter actor Jamie Waylett jailed .»։ Bbc.co.uk։ մարտի 20, 2012։ Վերցված է մարտի 20, 2012

Արտաքին հղումներ
----------------

* Պաշտոնական կայք
* Ջեյմի Ուեյլեթ (անգլ.) *Internet Movie Database* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
Ռուդոլֆ Վալենտինո, 20-րդ դարի պատանիների առաջին կուռքը
**Պատանիների կուռք**, տերմին, որը նկարագրում է հայտնի մարդու (պարտադիր չէ դեռահաս լինելը), ով հայտնի է պատանիների շրջանում։ Նրանց շարքում հաճախ փոփ աստղեր, դերասաններ և մարզիկներն են։ Նրանց հայտնիությունը կարող է տարածվել նաև մեծահասակների շրջանում։

«Պատանիների կուռք» տերմինը ԶԼՄ-ների կողմից գործածվել է 20-րդ դարում։ Առաջին օրինակների շարքում (հաճախ դա կանանց շրջանում հայտնի դերասան է) Ռուդոլֆ Վալենտինոն էր, ում արտաքինը և հայտնիությունը կանանց շրջանում ցուցադրվել է «Շեյխ» ֆիլմում։ Վալենտինոն կանանց շրջանում այնպիսի հայտնիություն ուներ, որ 1926 թվականին նրա մահը զանգվածային հիստերիա առաջացրեց։ Տղամարդկանց շրջանում հայտնի էր Ջուդի Գառլենդը։ Սակայն պատանիների առաջին կուռքը ընդունված է Ֆրենկ Սինատրային համարել, որն աղջիկ դեռահասների շրջանում մեծ հայտնիություն ուներ։

Պետք է նշել, որ չնայած որոշ տարբերությունների, օրինակ՝ Ֆրանսիայում, երկու սեռի պատանիների կողմից կուռք դերասանների արժեքային բնութագրերը գրեթե միանշանակ են։

Տես նաև
-------

* American Idol
* Սեքս սիմվոլ
* Ճապոնացի այդոլ

Ծանոթագրություններ
------------------

1. ↑  «Teen Idols Music Genre Overview»։ *AllMusic* (en-us)։ Վերցված է 2020 թ․ հունվարի 11
2. 1 2  *Bogdanov, Vladimir; Chris Woodstra, Stephen Thomas Erlewine.* All music guide to rock: the definitive guide to rock, pop, and soul. — Hal Leonard Corporation, 2002.
3. ↑  *Яценко Е.* Франция: Кино и подростки // Культура в современном мире: опыт, проблемы, решения : Информационный сборник / Составитель и ответственный за выпуск — А. И. Обидин. — М.: Гос. библиотека СССР им. В. И. Ленина, 1991. — Вып. 7. — С. 44.

Արտաքին հղումներ
----------------

* Բոլոր ժամանակների լավագույն 25 պատանիների կուռքերը
**Ռոզմարի Դանսմոր** (անգլ.՝ Rosemary Dunsmore, հուլիսի 13, 1953(1953-07-13) կամ հուլիսի 13, 1952(1952-07-13), Էդմոնտոն, Կանադա), կանադացի դերասանուհի և թատրոնի ռեժիսոր։

Կենսագրություն
--------------

Դանսմորը ծնվել է Ալբերտա նահանգի Էդմոնտոն քաղաքում։ 1973 թվականին ավարտել է Յորկսկիի համալսարանը, որից անմիջապես հետո սկսել է կարիերան բեմում։ Այդ ժամանակից ի վեր նա բազմաթիվ դերեր է խաղացել կանադական բեմում, իսկ 1980-ականներից աշխատել է նաև հեռուստատեսությունում։

Հեռուստատեսությունում Դանսմորը հայտնի է իր երկրորդական դերերով «Քեմփբելներ», «Ճանապարհ դեպի Էյվոնլի» և «Ռեգենեզիս» սերիալներում։ Տարբեր տարիների նա նկարահանվել է բազմաթիվ հեռուստաֆիլմերում և մինի սերիալներում, ներառյալ «Աննան կանաչ կտուրներից. Շարունակություն» (1987), իսկ ամերիկյան հեռուստատեսությունում հայտնվել է «Լոս Անջելեսի օրենք», «Մթնշաղի գոտի» և «Գեղեցկուհին և հրեշը» ֆիլմերում։ Դանսմորը երկու անգամ առաջադրվել է «Ջեմինի» մրցանակի, «Գեղասահորդուհի» հեռուստաֆիլմում (1988) և «Թաց գործերի բաժին» սերիալում (2001) կատարած դերերի համար։ Նա նաև ստացել է ACTRA Award «Հաստափոր բանաձև» (2008) կինոֆիլմում կատարած դերի համար։ 2015 թվականին Դանսմորը միացել է BBC America-ի «Մթին երեխան» սերիալի նկարահանումներին։

Ծանոթագրություններ
------------------

1. 1 2  Freebase տվյալների վերբեռնում — Google.
2. 1 2  Internet Movie Database — 1990.
3. 1 2  «Rosemary Dunsmore»։ *The Canadian Encyclopedia*։ Վերցված է 2015 թ․ հունիսի 29
4. 1 2  «Rosemary Dunsmore Awards»։ *Internet Movie Database*։ Վերցված է 2015 թ․ հունիսի 29
5. ↑  Marisa Roffman (20 июня 2015)։ «'Orphan Black' Boss on the Finale's Loss and Season 4's "New Kind of Enemy"»։ *The Hollywood Reporter*։ Վերցված է 2015 թ․ հունիսի 29

Արտաքին հղումներ
----------------

* Ռոզմարի Դանսմոր Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ |
|  |
| Չափորոշչային վերահսկողություն | BNE: XX4936628 · GND: 1062480988 · ISNI: 000000037427447X · LCCN: no2008187764 · VIAF: 56442944 · WorldCat VIAF: 56442944 |

 |
**Ջեյն Ֆրենսիս Ահարոն** (անգլ.՝ Jane Frances Aaron,ապրիլի 16, 1948(1948-04-16), Նյու Յորք շրջան, Նյու Յորք, Նյու Յորք, ԱՄՆ - հունիսի 27, 2015(2015-06-27), Նյու Յորք շրջան, Նյու Յորք, Նյու Յորք, ԱՄՆ), ամերիկացի նկարչուհի-մանկական գրքերի նկարազարդող և ռեժիսոր։

Կենսագրություն
--------------

Ջեյն Ֆրենսիս Ահարոնը ծնվել է 1948 թվականի ապրիլի 16-ին ՄանհեթենՆյու Յորքում (Նյու Յորք, ԱՄՆ) գինեգործ Սեմ Ահարոնի ընտանիքում։ Ահարոնը հաճախել է բարձրագույն երաժշտական դպրոց և ավարտել Բոստոնի համալսարանը՝ ստանալով գեղարվեստի աստիճան։

Ջեյնը հայտնի դարձավ որպես մանկական գրքերի նկարիչ-նկարազարդող։ Նա առավել հայտնի է «Առյուծների միջև» և «Սեզամի փողոց» ֆիլմերում իր աշխատանքով։ Նա ստեղծել է մոտ 200 ուսուցողական անիմացիոն կարճամետրաժ ֆիլմեր Սեզամ փողոցի համար։ Այս մուլտֆիլմերը երեխաներին սովորեցնում էին թվեր, այբուբենի տառեր և այլ հիմնական հասկացություններ։

1988 թվականի հունվարի 17-ին նա ամուսնացավ Սկիպ Բլումբերգի հետ, ում հետ ուներ մեկ որդի՝ Թիմոթի Ահարոնը։ Ահարոնը մահացավ քաղցկեղից Մանհեթենում 2015 թվականի հունիսի 27-ին՝ 67 տարեկան հասակում։ Բացի ամուսնուց և որդուց, նա ունի մայր և երեք քույր ու եղբայր։

Ծանոթագրություններ
------------------

1. ↑  Roberts Sam (July 5, 2015)։ «Jane Aaron Dies at 67; Her Film Animation Sprouted on ‘Sesame Street’»։ *New York Times*։ Արխիվացված է օրիգինալից 2018-02-08-ին։ Վերցված է July 21, 2015
2. ↑  «Jane Aaron Wed to Skip Blumberg, a TV Producer»։ *New York Times*։ January 18, 1988։ Արխիվացված է օրիգինալից 2016-03-07-ին։ Վերցված է August 7, 2015

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | BNE: XX1646857 · BNF: 14047930n · LCCN: n83138826 · NDL: 00511613 · VIAF: 305859834 · WorldCat VIAF: 305859834 |

 |
**Պետրոս I-ի տնակը Նիժնի Նովգորոդում** (ռուս.՝ Домик Петра в Нижнем Новгороде, նաև՝ Չատիգինի տուն, ռուս.՝ Дом Чатыгина), տեսարժան վայր Նիժնի Նովգորոդի կենտրոնում, գտնվում է Պոչաինսկի փողոցի 27 հասցեում։

Պատմություն
-----------

Շենքը կառուցվել է 17-րդ դարի վերջում։ Ըստ տեղական ավանդույթի՝ այս տանը կայսր Պետրոս I-ը երկու անգամ կանգ է առել. առաջին անգամ` 1695 թվականին Ազովյան արշավանքներից առաջ, երկրորդ անգամ՝ 1722 թվականին, երբ ժամանել էր Նիժնի Նովգորոդ` այցելելու Կուզմա Մինինի գերեզմանին։

Սկզբում պալատները պատկանում էին առևտրական Չատիգինին, 18-րդ դարի սկզբին՝ առևտրականներ Դոկուկինին, 1765 թվականին՝ Միխայիլ Դոկուկինի այրուն՝ Իրինա Պետրովնային։ Հետագայում պալատների տերերը բազմիցս փոխվել են։ 19-րդ դարում շինությունը խարխլվել է և օգտագործվել որպես գիշերային կացարան։ 1888 թվականին, երբ ստեղծվեց Նիժնի Նովգորոդի գավառական գիտական արխիվային հանձնաժողովը, տունը, որպես քաղաքի մասունք, ձեռք է բերվել որպես պատմական նյութերի տեղավորման համար։

2008 թվականի մարտի 6-ին Նիժնի Նովգորոդի շրջանի ղեկավարությունը հավանություն է տվել Չատիգինի տան (Պետրոս I-ի տուն) տարածքի սահմանները որպես մշակութային ժառանգության օբյեկտ ճանաչելու համար։

«Պետրոս I-ի տնակ»
-----------------

1996-2005 թվականներին «Պետրոս I-ի տնակ-ի» նկուղում էր գտնվում համանուն պանդոկը, որը սիրված «անդերգրաունդ» համերգային հրապարակ էր Նիժնի Նովգորոդի երաժիշտների և երաժշտասերների համար։ «Փոքր բեմը» բազմաթիվ ժողովրդական և ռոք խմբերի ապաստան է եղել, որոնցից շատերը հետագայում հայտնի են դարձել։ Այստեղ հանդես են եկել «ДНК», «Не Нашего мира» (այժմ՝ «Uma2rmaH»), Ալեքսեյ «Գնդապետ» Խրինովը, «40 градусов», Shannon, The Racoons, The Dartz (Սանկտ Պետերբուրգ), Puck & Piper (Մոսկվա), «Мата Хари» (Դերժինսկ)։ 
2005 թվականի հունիսին քաղաքապետարանը չի երկարաձգել սեփականատերերի հետ վարձակալության պայմանագիրը՝ պատմական հուշարձանների պատերին զվարճանքի օբյեկտների տեղակայման արգելքի պատրվակով։ Ներկայումս շենքը գտնվում է կիսալքված վիճակում։

Ծանոթագրություններ
------------------

1. ↑  «Домик Петра I в Нижнем Новгороде: описание, фото»։ *putidorogi-nn.ru*։ Վերցված է 2020 թ․ հուլիսի 20
2. ↑  «Домик Петра в Нижнем Новгороде: описание, адрес, время работы - достопримечательности Нижнего Новгорода»։ *www.sputnik8.com* (ռուսերեն)։ Վերցված է 2020 թ․ հուլիսի 20

Արտաքին հղումներ
----------------

* Библиографический очерк «Царственные особы в Нижнем Новгороде»
* О состоянии в 2008-2009 годах(չաշխատող հղում)
, newsnn.ru
Հեյնսի լուսանկարը
**Ջեքսոն Հեյնս** (1840, Նյու Յորք, Նյու Յորք, ԱՄՆ - 1876, Կոկկոլա), ամերիկացի բալետ պարող և գեղասահորդ, ով համարվում է ժամանակակից գեղասահքի հայրը։

Հեյնսը ծնվել է Նյու Յորք Սիթիում (անգլ.՝ New York City), նա 1864 թվականին դարձել է ազգային չեմպիոն։ Այնուամենայնիվ, այսպիսի շատ «առաջնություններ» են անց կացվել այդ տարիների ընթացքում և դրանցից ոչ մեկը չի պատժվել գեղասահքի միավորված կազմակերպության կողմից (Միացյալ Նահանգների գեղասահքի ասոցիացիան չէր հիմնադրվել մինչև 1921 թվական)։

Այդ ժամանակ գեղասահքը կատարվել է «անգլիական ոճով», որը խիստ էր և պաշտոնական։ Իրականում այն ոչնչով նման չէր նրան, ինչ արվել է մինչ այդ։ Հեյնսի ոճը ամբողջովին հակասում էր անգլիական ոճին, նա օգտագործել է իր բալետի հիմքը նրբագեղ ծրագրեր ստեղծելու համար և ներկայացրել ուղեկցող երաժշտությամբ (նոր գաղափար այդ ժամանակ)։ Նա նաև ամրացրել է իր չմուշկները հենց իր կոշիկներին, որը նրան հնարավորություն է տվել անել ավելի աթլետիկ թռիչքներ և ցատկեր։ Այն ժամանակվա ընդունված ձևը շեղբերը կոշիկին ամրացնելն էր, չնայած չմուշկները, որոնք հիմնված էին կայացած գեղասահորդ և հեղինակ «կապիտան» Ռոբերտ Ջոնսի (հրետանավոր) դիզայնի վրա, պատրաստվել էին Լոնդոնում դեռևս 1772 թվականին։

Հեյնսի ոճը Միացյալ Նահանգներում լավ չէր ընդունվել. Ուստի նա գնացել Եվրոպա ցույց տալու և սովորեցնելու իր ոճը, որը հայտնի է դարձել որպես «Միջազգային ոճ»։ Նա որոշ ժամանակ ապրել է Վիեննայում, որտեղ իր գեղասահքի ոճը շատ հայտնի է դարձել։

Հեյնսը մահացել է տուբերկուլյոզից և թոքաբորբից Գամլակարլեբիում (անգլ.՝ Gamlakarleby) (ներկայումս՝ ֆիններենում Կոկկոլա, շվեդերենում Կարլեբի), Ֆինլանդիայում 1875 թվականին։ Նրա ոճը Միացյալ Նահանգներում հայտնի է դարձել իր մահվանից շատ տարիներ անց։ «Միջազգային ոճով» ամերիկյան գեղասահքի առաջին առաջնությունները տեղի են ունեցել 1914 թվականի մարտի 20-ին Նյու Հեվնում (անգլ.՝ New Haven, Connecticut):

Հեյնսը պաշտոնի է նշանակվել Համաշխարհային գեղասահքի փառքի և Միացյալ Նահանգների գեղասահքի փառքի սրահում 1976 թվականին։

Հեյնսը նստած պտույտ (անգլ.՝ sit spin) կատարելու հնարքի հեղինակն է, որը պտույտի 3 հիմնական տեսակներից մեկն է։ (Մյուս երկու տեսակներն են կանգնած դիրքով պտույտը (անգլ.՝ upright spin), որն այնքան հին է, որքան որ հենց ինքը գեղասահքը, և կորացած դիրքով (անգլ.՝ camel spin) պտույտը, որը հորինվել է 20-րդ դարում Սեսիլյա Քոլեջի (անգլ.՝ Cecilia Colledge) կողմից)։

Ծանոթագրություններ
------------------

1. 1 2 3 4  Encyclopædia Britannica
2. ↑  U.S. Figure Skating History Archived 2016-01-01 at the Wayback Machine. accessed July 25, 2006.
3. ↑  «Skateguard»։ *www.skateguard.blogspot.com*։ Վերցված է 15 September 2019
4. ↑  «"International Style" Figure Skating Championship March 20, 1914»։ Արխիվացված է օրիգինալից September 23, 2006-ին։ Վերցված է July 25, 2006  `|url-status=` պարամետրը գոյություն չունի (օգնություն), accessed July 25, 2006.
5. ↑  Hall of Fame inductees Archived September 5, 2007, at the Wayback Machine. accessed July 25, 2006.

Արտաքին հղումներ
----------------


|  |  |
| --- | --- |
|  | ***Ջեքսոն Հեյնս***էջը Վիքիպահեստում |

* Haines at outsports.com at the Wayback Machine (archived August 22, 2006)
* www.stockholmskallan.se has formerly unknown media about Jackson Haines
**Ջին Շեյհին** (անգլ.՝ Cynthia Jeanne Bowers, հունվարի 28, 1947(1947-01-28), St. Charles, Միսսուրի, ԱՄՆ), ամերիկացի քաղաքական գործիչ, որը ներկայացնում է դեմոկրատական կուսակցությունը։ Նյու Հեմփշիրի նահանգապետ (1997-2003), 2009 թվականից Նյու Հեմփշիրի նահանգից ԱՄՆ սենատոր։

Կենսագրություն
--------------

Կոշիկի արտադրության ոլորտում գործարար Այվոն Բաուերսի և Բել Բաուերսի դուստրը, որն աշխատում էր Սենտ Չարլզի եկեղեցիներից մեկում։ Ընտանիքը ավանդաբար աջակցում էր հանրապետականներին, և 1968 թվականի իր առաջին նախագահական ընտրություններում Սինթիա Ջինը քվեարկել է Ռիչարդ Նիքսոնի օգտին։ 1969 թվականին Փենսիլվանիայի Շիպպենսբերգի համալսարանում ստացել է անգլերենի գծով բակալավրի աստիճան, իսկ 1973 թվականին ավարտել Է Միսիսիպիի համալսարանը՝ քաղաքագիտության մագիստրոսի աստիճանով։ Համալսարանական տարիներին գրանցվել է որպես դեմոկրատ և դարձել քաղաքական ակտիվիստ։

1972 թվականին ամուսնացել է Բիլ Շեյխինի հետ, և համալսարանի ավարտից հետո 1973 թվականին նրա հետ տեղափոխվել է Նյու Հեմփշիր, որտեղ ամուսինները զբաղվել են ոսկերչական բիզնեսով, իսկ Ջինն ինքը նույնպես դասավանդել է։ 1976 թվականին մասնակցել է Ջիմի Քարթերի նախագահական քարոզարշավին, 1980 թվականին Նյու Հեմփշիրում գլխավորել է Քարթերի երկրորդ արշավը։

1990-1996 թվականներին եղել է Նյու Հեմփշիր նահանգի սենատոր։

1996 թվականին ընտրվել է նահանգապետ և 1997-2003 թվականներին եղել է նահանգի պատմության մեջ առաջին կինն այդ պաշտոնում։

2003 թվականին իր թեկնածությունն է առաջադրել ԱՄՆ Սենատի ընտրություններում, սակայն պարտվել է հանրապետական Ջոն Սունունին։

2004 թվականին գլխավորել Է Ջոն Քերիի նախագահական արշավը։ 2005 թվականին դարձել է կառավարման դպրոցի քաղաքականության ինստիտուտի տնօրեն։

2008 թվականի նոյեմբերի 4-ի ընտրությունների արդյունքներով հաղթել է Ջոն Սունունին և 2009 թվականի հունվարի 3-ին ստանձնել է պաշտոնը՝ դառնալով Նյու Հեմփշիրի պատմության մեջ առաջին կին սենատորը։

Ծանոթագրություններ
------------------

1. 1 2
2. ↑  Jeanne Shaheen
3. 1 2  *McNamee G. L.* Encyclopædia Britannica
4. 1 2  GeneaStar
5. 1 2  The International Who's Who of Women 2006 — Routledge, 2005. — ISBN 978-1-85743-325-8
6. ↑  «10 Things You Didn't Know About Jeanne Shaheen» (անգլերեն)։ U.S. News & World Report։ 2008-11-04։ Վերցված է 2018-09-13
7. ↑  Gregory Lewis McNamee (2018-08-27)։ «Jeanne Shaheen» (անգլերեն)։ Британская энциклопедия։ Վերցված է 2018-09-13
8. ↑  Katherine Skiba (2008-11-04)։ «In Close New Hampshire Race, Democrat Shaheen Defeats Incumbent Sununu» (անգլերեն)։ U.S. News & World Report։ Վերցված է 2018-09-13

Արտաքին հղումներ
----------------

* «SHAHEEN, Jeanne, (1947 - )» (անգլերեն)։ Biographical Directory of the US Congress։ Վերցված է 2018-09-13
* «Jeanne Shaheen» (անգլերեն)։ IAPAC[en]։ Վերցված է 2018-09-13 (չաշխատող հղում)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Internet Movie Database · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| Չափորոշչային վերահսկողություն | GND: 1192980530 · LCCN: no2013063563 · VIAF: 304586241 · WorldCat VIAF: 304586241 |

 |
**Պերպետյու Նշիմիրիմանա** (ֆր.՝ Perpétue Nshimirimana Gashaza, փետրվար 1961, Բուժումբուրա, Բուրունդի և Ռուանդա-Ուրունդի, Բելգիայի գաղութային տարածքներ, Բելգիա), բուրունդացի լրագրող, քաղաքական և հասարակական գործիչ, գրող։

Կենսագրություն
--------------

### Վաղ տարիներ և ուսումնասիրություններ

Պերպետյու Նշիմիրիմանան ծնվել է 1961 թվականի փետրվարին, Բուրունդի Ուսումբուրա քաղաքում (այժմ` Բուժումբուրա)։

Նա սովորել է Բուժումբուրայի Կլարտ Նոտր-Դամ լիցեյում, այնուհետև ավարտել է Ալժիրի տեղեկատվական և հաղորդակցական տեխնոլոգիաների ազգային ինստիտուտի լրագրության բաժինը։

### Քաղաքական և հասարակական գործունեություն

1984 թվականին նա վերադարձել է Բուրունդի և աշխատել Ազգային ռադիոհեռուստատեսությունում։ Եղել է կապի ազգային խորհրդի և ՅՈՒՆԵՍԿՕի ազգային հանձնաժողովի անդամ։ 1991-1992 թվականներին նա եղել է սահմանադրական հանձնաժողովի անդամ, 1993 թվականին դարձել է ազգային ընտրական հանձնաժողովի անդամ։

1993 թվականի հուլիսին Բուրունդիի նախագահ է դարձել Մելխիոր Նդադայեն, որից հետո Նշիմիրիմանան նշանակվել է ՄԱԿում իր երկրի մշտական ներկայացուցիչ (նստավայրը` Ժնև)։ Սակայն հոկտեմբերին Նդադայեն սպանվել է, և Նշիմիրիմանան թողել է պաշտոնը։

2005 թվականին նա ստացել է Femme exilée, Femme engage մրցանակ` Բուրունդիում որբերի հետ աշխատելու համար։

Ապրում է Շվեյցարիայում։

### Գրական գործունեություն

2004 թվականին նա Շվեյցարիայում հրատարակել է «Նամակ Իսիդորին» (Lettre à Isidore) ինքնակենսագրական գիրքը` նվիրված իր հորը` Իսիդոր Մուգաբոնիխերային, որը 1965 թվականին սպանվել է բուրունդական բանակի կողմից։ Քանի որ նրա ընտանիքը հուտուական ծագում ուներ, նրանց արգելվում էր տեսնել նրա մարմինը, թաղել նրան կամ նույնիսկ սգալ։ Նշիմիրիմանան նշում է, որ երկար տարիներ հասարակության կողմից պարտադրված վախն ու լռության երդումը խանգարում էին նրան բարձրաձայնել այս թեման։

Ծանոթագրություններ
------------------

1. 1 2 3 4  aflit
2. 1 2 3 4 5 6  «Perpétue Nshimirimana»։ *aflit.arts.uwa.edu.au*։ Վերցված է 2020-07-26
3. ↑  José García։ «BURUNDI. Perpétue NSHIMIRIMANA lauréate du prix « Femme exilée, Femme engagée » – UMOYA» (իսպաներեն)։ Վերցված է 2020-07-26

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 109739848X · SUDOC: 224294237 · VIAF: 61146151957005211207 · WorldCat VIAF: 61146151957005211207 |

 |
Նիկոլայ Միխայլովիչի պալատ
**Լիկանկի պալատ**, նեոմավրիտանական ճարտարապետական ոճի ցարական ապարանք որը կառուցվել է մեծ իշխան Նիկոլայ Ստրախովի համար։ Առանձնատունը կառուցվել է 1892-1895 թվականներին Լիկանիում՝ Կուր գետի ափին՝ Բորժոմ քաղաքի մոտ։ Նախագծի հեղինակը Լեոնտի Բենուան է։
Ստորև ներկայացված է Անդրեյ Վոզնեսենսկու ռուսերեն բանաստեղծությունը՝ նվիրված Լիկանիի պալատին։

Здесь князь пьянел от фортепьяно.  

Поныне вспоминают сад  

и замок в накладных румянах  

его романа аромат.  

  

Он пренебрёг державным саном  

во имя женщины простой.  

Он рядом ей построил замок  

над всё смывающей Курой.  

 Անդրեյ Վոզնեսենսկի

Լիկանիի պալատի ընդհանուր մակերեսը կազմում է 690 քառակուսի մետր։ Պալատի լուսավորման համար 1898 թվականին Լիկանիում կառուցվել է Ռուսական կայսրության առաջին հիդրոէլեկտրակայանը։ Բացի Նիկոլայ Միխայլովիչից, մոտակայքում բնակվել է նաև տուբերկուլյոզով հիվանդ Մեծ Իշխան Գեորգի Ռոմանովը (Աբասթումանի առանձնատուն)։ Ռոմանովների օրոք առանձնատան նկարները պահպանվել են Սերգեյ Պրոկուդին-Գորսկու լուսանկարներում։ Առանձնատան կահույքի մի մասը ցուցադրվում է Վրաստանի Սիմոն Ջանաշիայի թանգարանում։

Խորհրդային տարիներին առանձնատունը դարձել է պետական սեփականություն։ Այստեղ հանգստացել են կոմկուսի առաջին դեմքերը, այդ թվում նաև Իոսիֆ Ստալինը։ Ներկայումս առանձնատունը հանդիսանում է Վրաստանի նախագահի ամառային նստավայրը։ 2016 թվականին այստեղ բացվել է թանգարան։


|  |  |
| --- | --- |
|  | ***Ռոմանովների պալատ***էջը Վիքիպահեստում |

Ծանոթագրություններ
------------------

1. ↑  «Дворец Романовых в Боржоми - история, фото, как попасть»։ *Отдых в Грузии* (ru-RU)։ 2016 թ․ հուլիսի 19։ Վերցված է 2020 թ․ հուլիսի 19
**Ներգիս Քումբասար** (թուրքերեն՝ Nergis Kumbasar, մայիսի 25, 1963(1963-05-25), Անկարա, Թուրքիա), թուրք դերասանուհի, մոդել, սցենարիստ և հեռուստահաղորդավար։ Նկարահանվել է Վարձու սեր հեռուստասերիալում՝ մարմնավորելով Ներիման Իփլիքչիի դերը։

Կենսագրություն
--------------

Ներգիս Քումբասարը ծնվել է 1963 թվականի մայիսի 25-ին Անկարայում։ Նրա հայրը Աբեդին Քումբասարը, ով ծնվել է 1932 թվականին, եղել է կարդիոլոգիայի և ներքին հիվանդությունների անվանի բժիշկ։ Ներգիս Քումբասարը ունի նաև Դենիզ անունով փոքր եղբայր։ Ամուսնացած է եղել թուրք հաղորդավար Մեհմեդ Ալի Էրբիլի հետ, ումից ունի դուստր և որդի։

Հոր աշխատանքի պատճառով, Ներգիսը նախնական կրթությունը ստացել է Միացյալ Նահանգներում։ Ավարտել է Անկարայի Թեդ քոլեջի նորաձևության դպրոցը։ Բարձրագույն կրթությունը ստացել է Գազիի համալսարանի տնտեսագիտության և վարչարարության ֆակուլտետում։ Կրթությունը կիսատ թողնելով՝ տեղափոխվել է Ստամբուլ և սկսել զբաղվել մոդելային գործով։ Սակայն տարիներ անց դերասանուհին CNN Türk-ին խոստովանել է, որ դա իր կյանքի ամենամեծ սխալներից մեկն էր։ Նկարահանվել է բազմաթիվ գովազդային հոլովակներում։ 1985 թվականին նկարահանվել է «Արտաքին իններորդ պալատ» հեռուստասերիալում։

2015 թվականից նկարահանվել է Վարձու սեր հեռուստասերիալում, որտեղ մարմնավորում էր Ներիման Իփլիքչիի դերը։ Նրա խաղընկերներն են եղել Բարըշ Արդուչը, Էլչին Սանգուն, Սալիհ Բադեմջին, Սինեմ Օզթյուրքը և այլն։

Ֆիլմագրություն
--------------

Կինո
* *Սիրել և մահանալ* (1989) - Այսուն
* *Ագահ հոգիներ* (2002) - Ռուստեմի զարմուհի
* *Նևա* (2013)

Հեռուստատեսություն
* *Արտաքին իններորդ պալատ* (1985) - Նյուզհեթ
* *Ավաղ աղջիկը մեծացել է* (2000) - Բերնա
* *Ամբողջական պանսիոն* (2004) - Շերմին
* *Կոկետուհի* (2005) - Քևսեր
* *Սկսնակ վհուկներ* (2006) - Մելդա
* *Բոքոնիկ* (2009-11) - Սեմիհա
* *Վարձու սեր* (2015-17) -Ներիման Իփլիքչի

Ծանոթագրություններ
------------------

1. 1 2  ČSFD (չեխերեն) — 2001.
2. ↑  «NERGİS KUMBASAR Kaos seven şehir kadını»։ Վերցված է 2016 թ․ դեկտեմբերի 5
3. ↑  «Abidin Kumbasar | Ankara Üniversiteliler Derneği»։ *www.ankder.org.tr*։ Վերցված է 2016 թ․ դեկտեմբերի 5

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · Internet Movie Database · ԿինոՊոիսկ |

 |
**Ռոջեր Ուիլյամ Բրաուն** (անգլ.՝ Roger William Brown,մայիսի 22, 1942(1942-05-22), Բրուքլին, Նյու Յորք, Նյու Յորք, ԱՄՆ - մարտի 4, 1997(1997-03-04), Ինդիանապոլիս, ԱՄՆ), ամերիկացի բասկետբոլիստ, Ամերիկյան բասկետբոլի ասոցիացիայի լավագույն խաղացողներից մեկը, նույն ասոցիացիայի բոլոր ժամանակների երեսուն լավագույն խաղացողներից մեկը։

Կենսագրություն
--------------

1960 թվականին նա ընդունվեց Դեյթոնի համալսարան, որտեղ նրան արգելել են հանդես գալ ուսանողական սպորտի ազգային ասոցիացիայում և բասկետբոլի ազգային ասոցիացիայում, քանի որ դպրոցական տարիներին Բրաունը և նրա նախկին գործընկերները, այդ թվում նաև Կոնի Խոկինսը ներգրավված են եղել խաղադրույքների և պայմանավորված խաղերի հետ կապված սկանդալի մեջ։ Բրաունը ոչ մի 
հանցավոր արարք չի կատարել, նրան մեղադրել են միայն այն բանի համար, որ նա կապված է եղել սկանդալում ներգրավված առանցքային անձի՝ Ջեք Մոլինասի հետ։ Արգելված լինելով Ուսանողական սպորտաձևերի ազգային ասոցիացիայի և Բասկետբոլի ազգային ասոցիացիայի կողմից Բրաունը խաղացել է Դեյթոնի սիրողական բասկետբոլի լիգաներում և 1967 թվականին պայմանագիր կնքել Ամերիկյան բասկետբոլի ասոցիացիայի նորաստեղծ «Ինդիանա Փեյսերս» ակումբի հետ։

Նրա կարիերան Ամերիկյան բասկետբոլի ասոցիացիայում տևել է ութ տարի, որի ընթացքում նա վաստակեց ավելի քան 10,000 միավոր, մասնակցել է Ամերիկյան բասկետբոլի ասոցիացիայի չորս բոլոր աստղերի խաղերին և նվաճեց երեք չեմպիոնական տիտղոս։ Նա հանդես է եկել «Փեյսերսում», «Մեմֆիս Սաունդսում» «Յուտա Սթարզում»։

1997 թվականին Բրաունը միաձայն ընտրվել է Ամերիկյան բասկետբոլի ասոցիացիայի բոլոր ժամանակների հավաքականի կազմում։ Նա չորս խաղացողներից մեկն է որի խաղային համարը հավերժ ամրագրված է «Փեյսե»ր ակումբում։

2013 թվականի սեպտեմբերի 8-ին Բրաունի անունն ընդգրկվել է բասկետբոլի փառքի սրահում։

Նա յոթ երեխաների հայր է, 1996 թվականին նրա մոտ ախտորոշվել է հաստ աղիքի քաղցկեղ, իսկ հաջորդ տարի նա մահացել է։

Ծանոթագրություններ
------------------

1. ↑  «Remember the ABA: Roger Brown»։ *www.remembertheaba.com*
2. ↑  «Five Direct-Elect Members Announced for the Class of 2013 By the Naismith Memorial Basketball Hall of Fame»։ *Hoophall.com* (անգլերեն)։ Basketball Hall of Fame։ Արխիվացված է օրիգինալից 2013-02-18-ին։ Վերցված է 2014-11-09
3. ↑  Five Direct-Elect Members Announced for the Class of 2013 By the Naismith Memorial Basketball Hall of Fame

Արտաքին հղումներ
----------------

* ПрофильArchived 2021-02-10 at the Wayback Machine. на сайте Зал славы баскетбола(անգլ.)
* Роджер Браун на Remember the ABA

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Basketball-Reference.com (խաղացող) · RealGM · Find A Grave |
|  |
| Չափորոշչային վերահսկողություն | GND: 1218323655 |

 |
**Նորավանք կարևորագույն թռչնաբանական տարածք**, «BirdLife International» միջազգային բնապահպանական կազմակերպության կողմից առանձնացված բնական տարածություն, որն ունի «կարևորագույն թռչնաբանական տարածք»-ի կարգավիճակ։ Գտնվում է Հայաստանի հարավային վերջույթում՝ Վայոց ձորի մարզում։ Հիմնականում ընդգրկում է «Գնիշիկ» պաշտպանվող տարածքի լանդշաֆտը։

Հիմնադրվել է 2002 թվականին և համարվում է Հայաստանի 18 հատուկ թռչնաբանական տարածքներից մեկը։

Կարևորագույն թռչնաբանական տարածքը ներառում է Վայքի լեռնաշղթայի ստորոտներից դեպի կենտրոնական մասը ընկած ամբողջ հատվածը` տարածվելով Արփա գետից, Գնիշիկ գետի ամբողջ կիրճով և Հարսնաքար լեռով, մինչև պետական սահմանը։ Բարձրանալով 1200-ից մինչև 2700 մետր` տեղանքը կազմում են կիսաանապատային, լեռնատափաստանային և բազում ժայռային զանգվածները, տեղ տեղ նոսր անտառային հատվածները։

Տեղանքի բնակլիմայական առանձնահատկությունները բարենպաստ պայմաններ են ստեղծում շուրջ 190 տեսակի թռչունների համար։ Պահպանվող տարածքում հանդիպող թռչնատեսակներից են օձակեր արծիվը, ոսկյա արծիվը, գառնանգղը, գիշանգղը, բվեճը, միջերկրածովյան բազեն, կիսասպիտակավիզ ճանճորսը, ներկարարը, քարակաքավը, սպիտակ արագիլը, եվրոպական ճնճղաճուռակը, տափաստանային հողմավոր բազեն, մեծ ենթարծիվը և այլն։

«BirdLife International»-ի կողմի ծրագրված է եղել Նորավանք վանական համալիրի հարևանությամբ ստեղծել սև անգղերի կերակրակայան։

Ծանոթագրություններ
------------------

1. ↑  «Նորավանք 3: Նորավանք ԿԹՏ (Կարևորագույն թռչնաբանական տարածք). Ի՞նչ է ԿԹՏ. ԿԹՏ ծրագիր - Նորավանք - Հայկական ժառանգությունը»։ *www.armenianheritage.org*։ Վերցված է 2020 թ․ սեպտեմբերի 7

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Նորավանք կարևորագույն թռչնաբանական տարածք** կատեգորիայում։ |


|  |
| --- |
| 
  **Հայաստան**   **Վայոց ձոր**   **Կենդանիներ**
 |
**«Նեֆտյանիկ» մարզադաշտ** (բաշկիրերեն՝ «Нефтсе» стадионы), ֆուտբոլային մարզադաշտ Ռուսաստանի Ուֆա քաղաքում (Բաշկորտոստան), «Ուֆա» ֆուտբոլային ակումբի գլխավոր մարզադաշտը։ Բաշկորտոստանի Հանրապետության ամենամեծ մարզական օբյեկտն է։

Պատմություն
-----------

Հիմնադրվել է 1966 թվականին որպես «Ուֆանեֆտխիմ» ԲԲԸ «Նեֆտյանիկ» մարզական կոմբինատ, 1998-2008 թվականներին եղել է «Նեֆտյանիկ» ոչ առևտրային ընկերություն, իսկ 2012 թվականից ունի ժամանակակից կարգավիճակը՝ ինքնուրույն ոչ առևտրային կազմակերպություն։

«Նեֆտյանիկ» մարզադաշտը բացվել է 1967 թվականին։ Վերակառուցվել է 2012-2015 թվականներին։ Վերակառուցումից հետո առաջին հանդիպումը տեղի է ունեցել 2015 թվականի օգոստոսի 9-ին՝ Ռուսաստանի ֆուտբոլի առաջնության շրջանակներում։ Այդ խաղում տեղի «Ուֆա» ակումբի մրցակիցը Ռուսաստանի գործող չեմպիոն Սանկտ Պետերբուրգի «Զենիթն» էր (0-1)։

Բնութագիր
---------

Փաստաթղթերով մարզադաշտի ամբողջական տարողությունը 15132 նստատեղ է, սակայն սահմանափակ տեսադաշտով տեղերը չեն օգտագործվում։ Այդպիսով, իրական տարողությունը 13573 նստատեղ է։ Մարզակառույցն ունի արհեստական խոտածածկով, ջեռուցման և ոռոգման ավտոմատացված համակարգով ֆուտբոլի դաշտ (105×68 մ), աթլետիկայի վազքուղի (400 մ), թվային էլեկտրոնային ցուցատախտակ, վարչական-կենցաղային շենք, ֆիթնես կենտրոն, ֆուտբոլային դպրոցի հատված, 6 սինթետիկ մարզումային դաշտ, որոնցից 5-ի չափսերը 20×40 մետր է)։

Ծանոթագրություններ
------------------

1. ↑  «Нефтяник»
2. ↑  «"НЕФТЯНИК", стадион футбольного клуба "Уфа"»։ *bashenc.online*։ Վերցված է 2021 թ․ ապրիլի 23
3. ↑  «Уфа» — «Зенит». Матч состоится в Уфе
4. ↑  «Стадион «Нефтяник»»։ *visit-ufa.ru*։ Վերցված է 2021 թ․ ապրիլի 23
5. ↑  «Footlancer - футбольный фриланс»։ *footlancer.ru* (ռուսերեն)։ Վերցված է 2021 թ․ ապրիլի 23 (չաշխատող հղում)

Արտաքին հղումներ
----------------

* Нефтяник // Башкирская энциклопедия / гл. ред. М. А. Ильгамов. — Уфа : ГАУН «Башкирская энциклопедия», 2015—2020. — ISBN 978-5-88185-306-8.
* 3D շրջայց մարզադաշտում
**Նորբերտո Օդեբրեխտ** (հոկտեմբերի 9, 1920(1920-10-09), Ռեսիֆի, Բրազիլիա - հուլիսի 19, 2014(2014-07-19), Սալվադոր, Բրազիլիա), բրազիլացի ինժեներ, գործարար և բարերար, բրազիլական «Օդեբրեխտ» կոնգլոմերատի հիմնադիրը։

Վաղ կյանք
---------

Նորբերտո Օդեբրեխտը ծնվել է 1920 թվականի հոկտեմբերի 9-ին Բրազիլիայի Ռեսիֆի քաղաքում։ Նա եղել է ռահվիրա Էմիլիո Օդեբրեխտի որդին և գերմանացի գեոդեզիական ինժեների և քարտեզագրագետ Էմիլ Օդեբրեխտի թոռը, որը գաղթել է Բրազիլիա 1856 թվականին։ Նորբերտո Օդեբրեխտը սովորել է Բահիայի պոլիտեխնիկական դպրոցում։

Կարիերա
-------

Օդեբրեխտը հիմնել է շինարարական ընկերություն, որից ստեղծվել է «Օդեբրեխտ գրուպը» Սալվադոր դա Բահիայում 1944 թվականին։ Ներկայում ընկերությունը դարձել է միջազգային կոնգլոմերատ և աշխատանքով ապահովում է ավելի քան 167 500 մարդու աշխարհի ավելի քան 60 երկրներում։ 1991 թվականին Նորբերտո Օդեբրեխտն «Օդեբրեխտի» ղեկավարությունը հանձնել է որդուն՝ Էմիլիո Օդեբրեխտին և ինքը մնացել է որպես ղեկավար։ Նորբերտո Օդեբրեխտի «մտքերը» հավաքվել են երեք հատորում, որոնք բաժանվել են խմբի բոլոր աշխատակիցներին։

Բարեգործություն
---------------

Օդեբրեխտը հիմնադրել էր Բրազիլիայի «Օդեբրեխտ» հիմնադրամը (պորտ․՝ Fundação Odebrecht):

Մահ
---

Օդեբրեխը մահացել է 2014 թվականի հուլիսի 19-ին, 93 տարեկան հասակում, Բահիայի Սալվադոր քաղաքում

Ծանոթագրություններ
------------------

1. 1 2 3 4  *Deutsche Nationalbibliothek* Record #132681854 // Gemeinsame Normdatei (գերմ.) — 2012—2016.
2. 1 2  Freebase տվյալների վերբեռնում — Google.
3. ↑  «History»։ *Odebrecht*
4. ↑
5. ↑  Odebrecht informs: Norberto Odebrecht, the Founder Archived 2011-08-24 at the Wayback Machine. retrieved 22 August 2011
6. ↑  «Founder of Latin American engineering giant Odebrecht dies»։ BBC News։ July 20, 2014։ Վերցված է July 23, 2014
**Պարետ Մարոնյան**, Բեյրութ, հայ վավերագրական ռեժիսոր, Էմի տարածաշրջանային մրցանակի քառակի դափնեկիր։

Կենսագրություն
--------------

Պարետը ավարտել է Բեյրութի Հայկազյան համալսարանի քաղաքագիտության բաժինը։ Այնուհետ սովորել է Փալմ Բիչի պետական քոլեջում ու Հեռուստատեսության և ռադիոյի ինստիտուտում (Ֆլորիդա)։ Աշխատել է Ամերիկյան PBS-ում (Հանրային հեռարձաման ծառայություն) աշխատել է տեղական, տարածաշրջանային և ազգային վավերագրության թեմաներով։ Այդ տարիներին նկարահանած ֆիլմերից Ուիլի Չիրինոյի համերգը, առաջադրվել է «Լատինական Գրեմի»-ի։ 2010-ին Մարոնյանը հիմնել է Armenoid Team-ը, որը մասնագիտանում է մարդու իրավունքների հարցերին վերաբերող վավերագրական ֆիլմերի արտադրության մեջ։ Պարետ Մարոնյանի աշխատանքներից է «Ցեղասպանության որբերը» ֆիլմը, որը հեռարձակվել է PBS-ի բազմաթիվ կայաններով։ «Ցեղասպանության որբերը» («Orphans of the Genocide») վավերագրական ֆիլմը, որ 1915-ից հետո աշխարհով մեկ ցրված հայ որբերի մասին պատմող վավերագրություն է։ Ֆիլմն արժանացել է ամերիկյան «Էմմի» և «Թելլի» մրցանակների, նաև ցուցադրվել է ամերիկյան, կանադական, եվրոպական կինոփառատոների և «Ոսկե ծիրան» փառատոնի ժամանակ։ Միայն ԱՄՆ-ում և Կանադայում «Ցեղասպանության որբերը» ֆիլմը 12 միլիոն մարդ է դիտել։

Ցեղասպանության թեմայով նրա հաջորդ վավերագրական ֆիլմի անվանումն է՝ «1915-ի կանայք»։

Ֆիլմացանկ
---------

* Ավանդույթ (2006)
* Ցեղասպանության պատը (2007)
* Հայր Կոմիտաս (2009)
* Ցեղասպանության որբերը (2013)
* 1915-ի կանայք (2016)

Ծանոթագրություններ
------------------

1. ↑  «Women of 1915 | Armenoid»։ *Armenoid* (en-US)։ Վերցված է 2017-03-17

Արտաքին հղումներ
----------------

* Աշխարհի 212 որբանոցում 200 000 հայ որբ է ապրել. Պարետ Մարոնյանի ֆիլմի բացահայտումները
* Պարետ Մարոնյան Archived 2016-03-04 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | LCCN: no2016017186 · VIAF: 181145541834396601914 · WorldCat VIAF: 181145541834396601914 |

 |
**Պարուհի Գաբրիելի Թեփելիկյան** (1925, Ալեքսանդրիա, Եգիպտոս - 2008), հայ նկարչուհի։

Կենսագրություն
--------------

Պարուհի Թեփելիկյանը ծնվել է 1925 թվականին Ալեքսանդրիայում, Մեծ եղեռնից մազապուրծ հայ ընտանիքում։ Հետագայում ընտանիքը տեղափոխվել է Բուխարեստ։ 1946 թվականին հայրենադարձել է։ Ավարտել է Երևանի Փանոս Թերլեմեզյանի անվան գեղարվեստի ուսումնարանը, այնուհետև՝ Երևանի գեղարվեստա-թատերական ինստիտուտի գեղանկարչության բաժինը։ Ստեղծագործություններից գտնվում են Հայաստանի ազգային պատկերասրահում։

Թեփելիկյանն իր բնանկարներում, նատյուրմորտներում ու դիմանկարներում արտահայտել է հայրենիքի հանդեպ տածած կարոտն ու սերը, ինչպես նաև իր նախնիների անցած դժվարին ու հերոսական ճակատագիրը։ Թեփելիկյանը բազմաժանր ստեղծագործող է, անմնացորդ նվիրված արվեստին՝ տոգորված աշխատասիրությամբ, կատարողական վարպետությամբ։

Մահացել է 2008 թվականին։

Ցուցահանդեսներ
--------------

Անհատական ցուցահանդեսներով հանդես է եկել Բոստոնում, Ռումինիայում, Սանտյագոյում, Դամասկոսում, Քյոլնում, Վիեննայում։ 2019 թվականին Երևանում SarGallery պատկերասրահում կազմակերպված «Նուրբ տեսանկյուն» խորագրով ցուցահանդեսում, որտեղ ներկայացվել են քսանից ավելի նկարչուհիների աշխատանքներ, ներկայացվել են նաև Պարուհի Թեփելիկյանի ստեղծագործություններից։

Ստեղծագործություններ
--------------------

* Ա. Մռավյանը, Ա. Մյասնիկյանը և Ա. Երզնկյանը, 1970
* Ինքնադիմանկար, 1987
* Կոմպոզիտոր Հ. Դելլալյանի դիմանկարը, 1987
* Բենիկ Պետրոսյանի դիմանկարը, 1984
* Տիկին Մարի, 1994
* Նատյուրմորտ իգդիրյան կարպետով, 2005

Գրականություն
-------------

* *Armenia Art* cultural magazine, 1/2007, ISSN 1829-0272

Ծանոթագրություններ
------------------

1. ↑  «Շտեմարան - Հավաքածու - Հայաստանի ազգային պատկերասրահ»։ *www.gallery.am*։ Վերցված է 2019 թ․ մարտի 17
2. ↑  Պարուհի Թեփելիկյանի մասին Armenia Art մշակութային ամսագրում
3. ↑  Նկարչուհիների կտավները՝ «Նուրբ տեսանկյուն»-ում
Նորմաններ, 1000–1100 թթ.
**Նորմաններ** (ֆր.՝ Normands; լատին․՝ Nortmanni), ժողովուրդ, ովքեր 10 և 11-րդ դարերում բնակվում էին Նորմանդիայում։ Վերջինս իր անվանումն ստացել է այս ժողովրդի անունից։ Նախնական շրջանում նրանք վիկինգ ծովահեններ էին Դանիայից, Նորվեգիայից և Իսլանդիայից, որոնց Արևմտյան Ֆրանկիայի արքան տվեց տարածք իր պետության հյուսիսում վասալության դիմաց։ Սերնդեսերունդ խառնվելով տեղաբնիկ ֆրանկ և գալլա-հռոմեացիների հետ, վիկինգների այս հետնորդները դարձան Ֆրանկիայի Կարոլինգյան մշակույթի կրող։ Արդյունքում 10-րդ դարի սկզբին ձևավորվեց նորմանական ինքանգիտակցություն, որը շարունակվեց ձևափոխվել եկող դարերի ընթացքում։ Նրանց անունը գալիս է հին ֆրանկական "Nortmann"-ից, որը նշանակում է հյուսիսի մարդ։

Նորմաններն ունեցան խոշոր մշակութային, քաղաքական և ռազմական դեր Միջնադարյան Եվրոպայում և նույնիսկ Մերձավոր Արևելքում։ Նրանք հայտնի էին իրենց ռազմական բարձր ոգու և վերջիվերջո նաև իրենց քրիստոնեական բարոյականության համար։ Ընդունելով կաթոլիկություն, նորմանները դարձան վերջինիս մեծագույն պաշտպաններից մեկը։ Նրանք ընդունեցին տեղաբնիկների գալլա-ռոմանական լեզուն, և իրենց բարբառը հայտնի դարձավ որպես նորմանական ֆրանսերեն։ Նորմանդիայի դքսությունը, որը ենթարկվում էր Ֆրանսիայի արքային, միջնադարի հզորագույն պետական կազմավորումներից էր։ Հիմնականում հայտնի են որպես հիանալի զինվորներ, հատկապես ահ ու սարսափ էր տարածում նորմանական ծանր հեծելազորը։ Նորմանները հայտնի են նաև իրենց յուրահատուկ ճարտարապետական ոճով և երաժշտական ավանդույթներով։ Հետագայում նորմանները հիմնեցին Սիցիլիայի թագավորությունը, նվաճեցին Անգլիա և մասնակցելով խաչակրաց արշավանքներին հիմնեցին Անտիոքի դքսությունը, հասան մինչև Կանարյան կղզիներ և մեծ քանակով ծառայում էին բյուզանդական բանակում։

Նորմանների նվաճած տարածքներում իրենց լեզվի և ավանդույթների միջոցով նրանք երկարատև հետք թողեցին տեղաբնիկ ժողովուրդների վրա։

Ծանոթագրություններ
------------------

1. 1 2 3  «Նորման»։ *Encyclopædia Britannica*
2. ↑  Chibnall, M (1999), *Բանավեճ նորմանական նվաճման շուրջ*, p. 2, «Նորմանդիայում նվաճող հյուսիսային մարդիկ ձուլվեցին...տեղաբնիկ ֆրանկ և գալլ-հռոմեական ժողովուրդների հետ...»
3. ↑  Էլեանոր, Սիրլ, Գիշատչային բարեկամություն և նորմանական ուժի ստեղծումը 840-1066 թթ. (անգլ.՝ Predatory Kinship and the Creation of Norman Power, 840–1066) (University of California Press, Բերքլի, 1988), էջ. 89
4. ↑  «Ի՞նչ են արել նորմանները մեր համար»։ *Ջոն Հուդսոն*։ BBC։ 2012 թ․ փետրվարի 12։ Վերցված է 2015 թ․ հուլիսի 31
5. ↑  «Նորմանական ներգործություն»։ *History Today, հատոր 36*։ History Today։ 1986 թ․ փետրվարի 2։ Վերցված է 2015 թ․ հուլիսի 31
**Ջոնաթան Հեյզ** (անգլ.՝ Jonathan Hayesհուլիսի 9, 1987(1987-07-09), Դուբլին, Իռլանդիա), իռլանդացի ֆուտբոլիստ, Սելթիկ ակումբի և Իռլանդիայի հավաքականի վինգեր։

Ակումբային Կարիերա
------------------

Հեյզը Սելթիկում
Հեյզն անգլիական Ռեդինգ ակումբի սան է։ Խաղային պրակտիկա Ստանալու համար նա վարձավճարով խաղացել է Ֆորեստ Գրին Ռովերսի և Միլթոն Կինս Դոնսի կազմում։ 2007 թվականին Ջոնաթանը տեղափոխվեց Լեսթեր Սիթի, բայց նույնպես չի կարողացել ամրապնդվել կազմում և վարձավճարով տեղափոխվել է Նորենգեմթոն Թաուն ապա Չելթեմ Թաուն։ 2009 թվականին Հեյզը միացել է շոտլանդական Ինվերնես Կալեդոնիան Թիսլ ակումբին։ Օգոստոսի 8-ին Դանֆերմլին Աթլետիկի դեմ հանդիպմանը նա նորամուտը նշեց շոտլանդական Չեմփիոնշիփում։ Օգոստոսի 29-ին Ռոս Քոունթիի դեմ խաղում Ջոնին խփեց է իր առաջին գոլը Ինտերվերնեսի կազմում։ Դեբյուտային սեզոնի արդյունքներով Հեյզը օգնեց իր թիմին դուրս գալ Ֆուտբոլային էլիտա։ 2010 թվականի օգոստոսի 14-ին Սելթիկի դեմ խաղում նա նորամուտը նշեց շոտլանդական Պրեմիեր լիգայում։

2012 թվականի ամռանը Ջոնին տեղափոխվեց Աբերդին։ Օգոստոսի 4-ին Սելթիկի դեմ խաղում նա նշեց նորամուտը նոր ակումբի կազմում։ Օգոստոսի 18-ին Սենթ-Ջոնսթոնի դեմ խաղում Հեյզը խփել է իր առաջին գոլն Աբերդենի կազմում։ 2014 թվականին նա օգնեց թիմին նվաճել Շոտլանդիայի Գավաթը։

2017 թվականին Հեյզը միացել է Սելթիկին, ստորագրելով երեք տարվա պայմանագիր։ Տրանսֆերի գումարը կազմել է 1 մլն եվրո։ Օգոստոսի 5-ին Հարդ օֆ Միդլոտաինի դեմ խաղում նա նշեց նորամուտը նոր թիմի կազմում։

Միջազգային կարիերա
------------------

2016 թվականի մարտի 25-ին Շվեյցարիայի հավաքականի դեմ ընկերական խաղում Հեյզը նշեց նորամուտը հավաքականի կազմում։

Նվաճումներ
----------

### Թիմային

Շոտլանդիա Աբերդին

* Շոտլանդիայի լիգայի գավաթի հաղթող

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967.
3. ↑  «Данфермлин Атлетик VS. Инвернесс Каледониан Тисл 0:1» (անգլերեն)։ soccerway.com։ 2009-08-08
4. ↑  «Инвернесс Каледониан Тисл VS. Росс Каунти 1:3» (անգլերեն)։ soccerway.com։ 2009-08-29
5. ↑  «Инвернесс Каледониан Тисл VS. Селтик 0:1» (անգլերեն)։ soccerway.com։ 2010-08-14
6. ↑  «Селтик VS. Абердин 1:0» (անգլերեն)։ soccerway.com։ 2012-08-04
7. ↑  «Сент-Джонстон VS. Абердин 1:2» (անգլերեն)։ soccerway.com։ 2012-08-18
8. ↑  «Селтик VS. Харт оф Мидлотиан 4:1» (անգլերեն)։ soccerway.com։ 2017-08-05
9. ↑  «Ирландии VS. Швейцария 1:0» (անգլերեն)։ soccerway.com։ 2016-03-25

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · Transfermarkt (խաղացող) · ՈւԵՖԱ |

 |
**Նիկի Կերամեոս** (հուն․՝ Νίκη Κωνσταντίνου Κεραμέως, հուլիսի 18, 1980(1980-07-18), Սալոնիկ, Հունաստան), հույն կին քաղաքական գործիչ և փաստաբան։ Նոր ժողովրդավարություն կուսակցության անդամ է։ 2019 թվականի հուլիսի 9-ից կրթության և կրոնների հարցերով գործող նախարար Միցոտակիսի աշխատասենյակում։ Հունաստանի խորհրդարանի պատգամավոր 2015 թվականի հունվարի 25-ից։

Կենսագրություն
--------------

Ծնվել է 1980 թվականի հուլիսի 18-ին Սալոնիկում։ Ստացել է իրավունքի մագիստրոսի աստիճան արբիտրաժային իրավունք Հարվարդի համալսարանի իրավագիտության ֆակուլտետում։ Ավարտել է Փարիզի Պանթեոն-Ասաս համալսարանը։

Որպես պրոֆեսոր աշխատել է Պանթեոն-Ասաս համալսարանում առաջին կուրսեցիների դասավանդելով իրավունք։ Աշխատել է որպես իրավաբան Cravath, Swaine & Moore իրավաբանական ընկերությունում՝ Նյու Յորքի կենտրոնակայանում։ 2007 թվականից աշխատել է որպես փաստաբան Հունաստանում։ Նա Նյու Յորքի և Աթենքի փաստաբանների կոլեգիայի անդամ է։ Հանդիսանում է գործընկեր Kerameus & Partners փաստաբանական ընկերությունում, որի գրասենյակը գտնվում է Աթենքում։

2015 թվականի հունվարի 25-ի խորհրդարանական ընտրություններում ընտրվել է պատգամավոր։ Վերընտրվել է 2015 թվականի սեպտեմբերի 20-ին և 2019 թվականի հուլիսի 7-ին։

2019 թվականի հուլիսի 8-ին Միցոտակիսի աշխատասենյակում ստացել է կրթության և կրոնների նախարարի պորտֆելը։

Ամուսնացած է։ Ունի երկու երեխա։

Ունի պարգևներ բարեգործության անվճար իրավաբանական ծառայությունների համար, որոնք տրամադրել է Նյու Յորքի անօթևաններին։

Ծանոթագրություններ
------------------

1. 1 2 3 4 5 6
2. 1 2   — 2019.
3. 1 2
4. 1 2 3 4 5 6 7 8 9  «Νίκη Κωνσταντίνου Κεραμέως» (հունարեն)։ Βουλή των Ελλήνων։ Վերցված է 2020-03-14

Արտաքին հղումներ
----------------

* «Νίκη Κωνσταντίνου Κεραμέως» (հունարեն)։ Βουλή των Ελλήνων։ Վերցված է 2020-03-14

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | ISNI: 0000000431598471 · SUDOC: 078534801 · VIAF: 203151701 · WorldCat VIAF: 203151701 |

 |
**Նիկոլ Աղբալյան փողոց**, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հասարակական-քաղաքական գործիչ, գրականագետ, մանկավարժ, Հայաստանի առաջին հանրապետության կրթության նախարար Նիկոլ Աղբալյանի պատվին։

Տվյալներ
--------

Սկսվում է Երևանի պետական համալսարանի մոտակայքից, ձգվում դեպի հարավ-արևմուտք՝ հասնելով Սայաթ-Նովայի պողոտայի վերջնամասին (թիվ 35 շենքի մոտ)։ Գտնվում է Ալեք Մանուկյան և Մանուկ Աբեղյան փողոցների միջև։

Նախկինում կոչվել է Այգեստանի 1-ին փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։

Ծանոթագրություններ
------------------

1. ↑  Երևան քաղաքի հասցեների տեղեկատու, Երևան, 1983, էջ 373, Երևան քաղաքի փողոցների անվանումները
2. ↑  «Երևանի Այգեստանի 8 փողոցներ նոր անուններ կունենան՝ Մանուկ Աբեղյան, Նիկոլ Աղբալյան, Սերգեյ Մերգելյան, Գևորգ Ջահուկյան»։ *news.am* (հայերեն)։ Վերցված է 2022-12-29  CS1 սպաս․ հայերենը նշված է (link)
**Ջովաննի Տրիա** (իտալ.՝ Giovanni Tria, սեպտեմբերի 28, 1948(1948-09-28), Հռոմ, Իտալիա), իտալացի տնտեսագետ և մանկավարժ, 2018 թվականի հունիսի 1-ից մինչև 2019 թվականի սեպտեմբերի 5-ն Իտալիայի տնտեսության և ֆինանսների նախարար

Կենսագրություն
--------------

Ջովաննի Տրիան ծնվել է 1948 թվականի սեպտեմբերի 28-ին Հռոմում։

1971 թվականին ավարտել է Հռոմի Սապիենցա համալսարանի իրավաբանական ֆակուլտետը։ Հռոմի համալսարանում աշխատել է որպես տնտեսագիտության, մակրոտնտեսության և տնտեսական մտքի պատմության պրոֆեսոր, դասավանդել է Պերուջայի համալսարանում։ 2017 թվականից զբաղեցրել է Հռոմի Թոր Վերգաթի համալսարանի տնտեսագիտական ֆակուլտետի դեկանի պաշտոնը։

Տարբեր նախարարություններում աշխատել է որպես ավագ խորհրդական (տնտեսության և ֆինանսների, արտաքին գործերի, պետական ծառայության, աշխատանքի)։ 2002 թվականից մինչև 2006 թվականը և 2009 թվականից մինչև 2012 թվականը հանդիսացել է Աշխատանքի միջազգային կազմակերպության (ԱՄԿ) տնօրենների խորհրդի անդամ։ 2010 թվականից մինչև 2016 թվականը եղել է կառավարման ազգային դպրոցի նախագահ։

Մտնում է Bettino Kraksi հիմնադրամի տնտեսական կոմիտեի կազմում։

Տրիան համագործակցում է *Il Foglio*-ի հետ և համարվում Magna Carta հիմնադրամի՝ պահպանողական-լիբերալ վերլուծական կենտրոնի գիտական կոմիտեի անդամ։

2018 թվականի հունիսի 1-ին Ջուզեպպե Կոնտեի կառավարությունում ստանձնել է տնտեսության և ֆինանսների նախարարի պաշտոնը, որը զբաղեցրել է մինչև 2019 թվականի սեպտեմբերի 5-ը։

Ծանոթագրություններ
------------------

1. ↑
2. ↑  Giovanni Tria verso il ministero dell’Economia: Lega-M5s, il governo sta per nascere. Paolo Savona resta in squadra
3. ↑  «Джованни Триа | Cursorinfo» (ռուսերեն)։ cursorinfo.co.il։ Վերցված է 2018-06-02 (չաշխատող հղում)
4. ↑  «Italy: Giovanni Tria to be named economy minister in new gov't proposal»։ *ForexLive* (անգլերեն)։ Վերցված է 2018-06-02

Արտաքին հղումներ
----------------

* Tria to Be Likely Finance Chief in Italy Government, Sources Say

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Scopus |
|  |
| Բառարաններ և հանրագիտարաններ | Treccani |
|  |
| 

|  Չափորոշչային վերահսկողություն |
| --- |
|  |
| GND: 170955699 · ICCU: CFIV231447 · ISNI: 0000000045210598 · LCCN: n2001093891 · NKC: jo20201082024 · NTA: 268200726 · SUDOC: 169016579 · VIAF: 4282865 · WorldCat VIAF: 4282865 |

 |

 |
**Ոտքի կանգնեք մեզ համար,** Միացյալ Թագավորության կրտսեր և միջնակարգ դպրոցներում հոմոֆոբիայի դեմ պայքարի քաղաքականությունն է, որը համատեղ հրապարակվել է երեխաների, դպրոցների և ընտանիքների վարչության և առողջապահության նախարարության կողմից։ Այս քաղաքականությունն իրականացնող դպրոցներն օգնում են բավարարել երեխաների մասին 2004 թվականի օրենքի պահանջները, որը նպատակ ունի բարելավել յուրաքանչյուր երեխայի կյանքի որակը։

1. ֆիզիկական և մտավոր առողջություն և հուզական բարեկեցություն,
2. վնաս պատճառելուց և անտեսելուց պաշտպանություն,
3. կրթություն, մասնագիտական ուսուցում և հանգիստ,
4. հասարակության մեջ ներդրված ներդրումը,
5. սոցիալական և տնտեսական բարեկեցություն։

Սրանք հինգ արդյունքներ են երեխաների համար, որոնք սահմանված են «կանաչ գրքում», որի վրա հիմնված է օրենքը։

«Ոտքի կանգնեք մեզ համար» ակցիան առաջին անգամ հայտարարվել է 2004 թվականի նոյեմբերին՝ հակաբուլինգային պայքարի դեմ շրջանակներում։

Ծանոթագրություններ
------------------

1. ↑  «Glossary - Every Child Matters»։ Արխիվացված է օրիգինալից 2007 թ․ փետրվարի 17-ին։ Վերցված է 2005 թ․ սեպտեմբերի 25  `|url-status=` պարամետրը գոյություն չունի (օգնություն)
2. ↑  *Stand up for us*

Արտաքին հղումներ
----------------

* Stand up for us Archived 2012-05-03 at the Wayback Machine. SUFU pdf file
* Anti-Bullying Alliance (ABA)
* Educational Action Challenging Homophobia (EACH)
**Նուրուլլայի մզկիթ** (թաթ.՝ Нурулла мәчете, *«Сенная» и «Седьмая соборная мечеть»*), պաշտամունքային շինություն, կառուցված Կազանի պատմական Հին Թաթարական ավանի Խոտի շուկայի կենտրոնում, Մոսկովյան փողոցում, 1845-1849 թվականներին ճարտարապետ Ա. Ի. Պեսկեի կողմից, առևտրական խորհրդատուներ Յունուսով եղբայրների, Իբրահիմի (1806-1886 թթ.) և Իսահակի (1810-1884 թթ.) աջակցությամբ և նրանց հոր, առաջին գիլդիայի առևտրական Գուբայդուլլա Յունուսովի (1776-1849 թթ.) կտակած միջոցներով։ Նախագծի հեղինակն է Ա. Կ. Լոմանը։

Ճարտարապետություն
-----------------

Մզկիթը երկհարկանի է, ունի գմբեթավոր դահլիճ և հարավային մուտքի կողմից եռահարկ գլանաձև մինարե։ Մզկիթի նկարազարդումները նման են միջնադարյան Վոլգյան Բուլղարիայի և Մերձավոր Արևելքի համանման շինությունների նախշազարդերին։

Պատմություն
-----------

1890-1908 թվականների իմամ-խաթիբի պարտականությունները կատարել է հայտնի հասարակական և քաղաքական գործիչ «Ազատ» թերթի հրատարակիչ Գաբդուլլա Աբդուլքարիմովիչ Ապանաևը։

Մզկիթը փակվում է 1929 թվականի նոյեմբերի 16-ին Թաթարստանի ինքնավար հանրապետության կենտգործկոմի որոշմամբ, իսկ մինարեթը ապամոնտաժվում է։ Մինչև 1992 թվականը մզկիթը օգտագործվում էր, որպես բնակարան և գրասենյակ։ Թաթարական ԱԽՍՀ նախարարների խորհրդի 23.01.1981 թվականի № 601 որոշմամբ մզկիթը ճանաչվել է որպես ճարտարապետան հուշարձան։

1992 թվականին մզկիթն անվանափոխվեց «Նուրուլլա» և վերադարձվեց հավատացյալներին։ 1990-1995 թվականներին վերակառուցվել է Ռ. Վ. Բիլալովի կողմից, միաժամանակ վերականգնվել է նաև մինարեթը։

Պատկերասրահ
-----------

* Նուրուլլայի մզկիթի մինարեն ու գմբեթըՆուրուլլայի մզկիթի մինարեն ու գմբեթը
* Մզկիթի տեսքըՄզկիթի տեսքը

Ծանոթագրություններ
------------------

1. ↑  «"Нурулла" мәчете Диния нәзарәтеннән чыкты»։ *Азатлык Радиосы* (թաթարերեն)։ Վերցված է 2020-07-20

Արտաքին հղումներ
----------------

* Мечеть «Нурулла» на портале «Мечети России»